google/wiki40b huggingface dataset:
Jordan Henderson

Sunderland

Dilahirkan di Sunderland, Tyne and Wear, Henderson menandatangani kontrak profesional bersama Sunderland pada 1 Julai 2008. Dia bermain perlawanan liga pertamanya untuk Sunderland sebagai pemain gantian pada 1 November 2008 ketika kekalahan 5–0 kepada Chelsea. Dia kemudiannya beraksi dalam kesebelasan utama buat pertama kali untuk Sunderland ketika menentang Blackburn Rovers dalam Piala Liga.

Coventry City (pinjam)

Pada bulan Januari 2009, Jordan Henderson menyertai kelab Championship, Coventry City secara pinjaman. Dia membuat penampilan sulungnya untuk Coventry ketika kekalahan 2–1 kepada Derby County.
Pada 23 Februari 2009, ia telah diumumkan bahawa tempoh pinjaman Henderson ke Coventry akan dilanjutkan sehingga akhir musim. Henderson menjaringkan gol senior pertama dalam kariernya pada 28 Februari 2009 dalam perlawanan menentang Norwich City.
Semasa dipinjam ke Coventry, Henderson patah tulang kelima metatarsal di kakinya dan kembali ke Sunderland pada 8 April 2009.
God Bless Fiji

God Bless Fiji atau Meda Dau Doka (Tuhan Restui Fiji) adalah lagu kebangsaan Fiji. Melodinya disesuaikan dari sebuah mazmur ciptaan Charles Austin Miles yang bertajuk "Dwelling in Beulah Land" (Tinggal di Tanah Beulah). Lirik dan muzik digubah oleh Michael Francis Alexander Prescott dan diterima semasa kemerdekaan pada 1970.
Lirik bahasa Inggeris dan Fiji bukan terjemahan di antara satu sama lain.
Kerajaan pertapa

Kerajaan pertapa adalah istilah yang digunakan untuk mana-mana negara, organisasi atau masyarakat yang mengasingkan diri dengan sengaja, sama ada metafora atau fizikal, dari seluruh dunia. Dinasti Joseon Korea sering digambarkan sebagai kerajaan pertapa pada penghujung dinasti. Istilah ini masih perkara biasa di seluruh Korea dan sering digunakan oleh orang Korea sendiri untuk menggambarkan Korea pra-moden.
Hari ini, istilah ini sering digunakan untuk Korea Utara dalam media berita, dan pada tahun 2009 telah digunakan oleh Setiausaha Negara Amerika Syarikat Hillary Clinton. Negara-negara lain, seperti Bhutan dan Kerajaan Mutawakkiliyah Yaman, juga telah digambarkan sebagai kerajaan-kerajaan pertapa kerana keengganan kerajaan mereka untuk melibatkan diri dalam dialog dengan dunia luar. Tamadun awal Afrika Aksum, kini dikenali sebagai Habsyah, telah dikenal pasti oleh orang Eropah sebagai .
Penggunaan "kerajaan pertapa"yang pertama didokumenkan untuk merujuk kepada Korea dalam tajuk buku karangan William Elliot Griffis pada 1882 Corea: The Hermit Nation, baik sebelum pembahagian Korea.
Mon Colle Knights

Plot

Siri ini mengisahkan Mondo Ohya dan teman (wanita)nya Rokuna Hiiragi serta bapa kepada Rokuna yang mencipta satu cara untuk pergi ke Dunia Enam Pintu (六門世界 Rokumon Sekai) yang merupakan tempat tinggal pelbagai makhluk ajaib. Mereka bersama-sama cuba mencari enam mon-mon item yang, apabila dicantumkan, mampu menggabungkan Dunia Enam Pintu dengan Bumi demi kebaikna kedua-dua dunia. Rokuna dan Mondo bergabung menjadi Mon Colle Knights yang boleh bergabung dengan raksasa setelah membaca sebaris mantera, lalu mengawal raksasa tersebut untuk bertarung dan juga menolong.
Dalam hampir setiap episod, mereka bertarung dengan Putera Collection dan dua orang konco-konconya yang juga memburu benda yang sama seperti Mon Colle Knights, cuma mereka ingin menggunakan item tersebut untuk menguasai kedua-dua dunia.
Heveacrumb

Getah Heveacrumb merupakan satu penemuan baru oleh Institut Penyelidikan Getah Malaysia ,RRI pada tahun 1970.
Saint-Germain-en-Brionnais

Saint-Germain-en-Brionnais ialah komun di jabatan Saône-et-Loire dan di kawasan Bourgogne di timur Perancis.
Nazri Nasir

Kerjaya antarabangsa

Nazri membuat penampilan antarabangsa sulung ketika menentang Malaysia pada 13 September 1990.

Kerjaya jurulatih

Selepas bersara sebagai pemain, Nazri dilantik sebagai pengurus oleh bekas kelabnya Tampines Rovers. Beliau merupakan jurulatih pasukan Akademi Bola Sepak Negara B-15 yang mengambil bahagian dalam Piala Bandar Singa pada tahun 2012 dan 2013.
Pada 16 Disember 2013, beliau telah disahkan sebagai pembantu jurulatih LionsXII.

Kehidupan peribadi

Nazri dilahirkan kepada ayahnya, Nasir Ahmad (d. Disember 1993, berumur 69) dan emaknya, Aisha Abdullah. dia mengkredit ibunya kerana menyokong kerjaya bola sepaknya meskipun dia mengalami asma ketika berumur lapan tahun dan mendapat gred rendah dalam pelajaran. Dia mempunyai enam abang dan empat kakak. Abangnya, Amin, merupakan bekas pertahanan Singapura dan jurulatih semasa Hougang United. 
Dia menamatkan pendidikan rendah di Sekolah Rendah Sembawang dan pendidikan menengah di Sekolah Menengah Si Ling. Beliau berkelulusan sijil NTC 2 Gambar Teknis dalam seni bina dari McNair Vocational Institute.
Nazri berkahwin dengan pramugari Sharifah Nur Leila pada 27 November 1994. Anaknya, Adam dan Amer Hakeem, bermain dalam Akademi Bola Sepak Negara sebagai pertahanan. Anak perempuannya Alysha dilahirkan pada bulan Oktober 2004.
Dia merupakan penyokong kelab Inggeris Tottenham Hotspur.
Segerak

Segerak ialah perihal sifat peranti atau sistem yang menggunakan jam rujukan untuk memasakan pergerakannya agar segerak dengan peranti atau sistem lain.
Dinosaur

Pengelasan dinosaur

Setiap jenis dinosaur dikenali sebagai spesies, dan beberapa spesies membentuk genus. Satu spesies berserta jurai lelurur dan keturunannya membentuk kumpulan yang dikenali sebagai clade. Diagram cladogram pula menggambarkan beberapa clade yang diketahui. Sebagai contoh, Tyrannosaurus rex termasuk dalam clades semakin besar dari Tyrannosaurus, tyrannosaurs, coelurosaurs, tetanurans, theropods, dan saurischians.
Taman Wijaya, Segamat

Poskod

Poskod yang digunakan di Taman Wijaya, Segamat, Johor adalah 85000.
Liga Pro Belgium 2014–15

Pasukan

Selepas Liga Pro Belgium 2013–14, Mons telah tersingkir lalu diturunkan ke Divisyen Kedua Belgium 2014-15 selepas tewas dalam perlawanan playoff penyingkiran menentang OH Leuven. Mons digantikan oleh juara Divisyen Kedua Belgium 2013-14, Westerlo, yang kembali semula ke liga ini selepas mereka tersingkir pada musim 2011-12.
Mouscron-Péruwelz menggantikan OH Leuven selepas mereka memenangi pusingan terakhir Divisyen Kedua Belgium 2014 menentang Eupen, Sint-Truiden dan Leuven.

Play-off kejuaraan

Mata yang diperolehi semasa musim biasa telah diseparuhkan sebelum bermulanya perlawanan penentuan itu. Akibatnya, pasukan bermula dengan perkara-perkara berikut sebelum playoff: Club Brugge 31 mata, Gent 29, Anderlecht 29, Standard 27, Kortrijk 26 dan Charleroi 25. Sekiranya apa-apa berlaku pada akhir pertandingan, separuh mata akan ditolak jika ia telah ditambah. Walau bagaimanapun, kerana semua enam pasukan mendapat mata bonus setengah, ini tidak membuat perbezaan musim ini.
Trijaya, Sungai Bahar

Poskod

Poskod yang digunakan di Trijaya adalah 36365. Terdapat 25 buah desa di dalam daerah kecamatan Sungai Bahar.
Nicky Hayden

Meninggal dunia

Pada 17 Mei 2017, Hayden telah terlibat dengan satu kemalangan jalan raya. Beliau telah dilanggar dengan sebuah kereta ketika sedang menunggang basikal. Beliau disahkan mengalami kecederaan pada otak yang kritikal dan meninggal dunia 5 hari kemudian di hospital.
Kampung Galang

Poskod

Poskod yang digunakan di Kampung Galang, Pulai Chondong, Kelantan adalah 16700.
5 Jamadilawal

5 Jamadilawal ialah hari ke-5 bulan ke-5 dalam takwim Hijrah.
Barughutu

Demografik 2001

Menurut bancian India pada tahun 2001, Barughutu memiliki bilangan penduduk seramai 21,091. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Barughutu memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 59% lelaki dan 41% wanita mampu membaca. 16% dari populasi berusia di bawah 6 tahun. (2001)
Pasukan bola sepak kebangsaan bawah-19 Indonesia

Kejohanan Remaja B-19 AFF

(Menjadi Kejohanan B-19 sejak 2008)
Invois

Invois atau bil ialah dokumen perdagangan yang dikeluarkan oleh penjual kepada pembeli. Ia menyebut barangan, bilangan, dan harga yang ditetapkan bagi barangan atau perkhidmatan yang diberikan oleh penjual kepada pembeli. Invois mengehendaki pembeli itu untuk membayar penjual mengikut terma-terma pembayaran. Pembeli diberi had masa beberapa hari untuk melunaskan pembayaran itu, dan adakalanya ditawarkan potongan harga sekiranya membayar sebelum tarikh akhir.
Dalam industri penyewaan, invois mestilah menyatakan tempoh masa yang dibilkan, maka ia bukan sahaja berdasarkan bilanga, harga dan potongan, bahkan juga jangka masa.
Dari sudut pandangan penjual, invois itu adalah invois jualan. Dari sudut pandangan pembeli pula, invois itu adalah invois belian. Dokumen menyebut pembeli dan penjual sekali, tetapi istilah invois ini bermaksud wang itu adalah hutang pembeli kepada penjual. Justeru, konteks istilah invois digunakan untuk memperjelas maknanya, seperti "Kami mengirim invois kepada mereka" (mereka berhutang wang kepada kami) atau "Kami menerima invois daripada mereka" (kami berhutang wang kepada mereka).
PVN Tower

PVN Tower ialah suatu projek cadangan pencakar langit yang akan dibina di Hanoi, Vietnam. Ocean Bank and Petrovietnam Construction Corporation mengumumkan projek ini pada tarikh 7 Mei 2010 di Hanoi. Ia akan menjadi menara 102-tingkat dan dijangka akan menjadi bangunan tertinggi di Vietnam. Kos pelaburan dijangka akan lebih daripada $ 1 bilion. Menara ini akan digunakan untuk aktiviti komersil, kewangan.
Masjid Kilang Sungai Tong

Pentadbiran

Masjid Kilang Sungai Tong memiliki nombor pendaftaran masjid No Daftar: MY-11-STU-00336.
Geografi Hungary

Hungary terletak di Eropah Tengah.

Landskap Hungary

Kira-kira separuh landskap Hungary terdiri daripada dataran tanah rata atau beralun di Lembangan Karpatos: kawasan padang yang terpenting termasuk Dataran Hungary Kecil di barat, dan Dataran Hungary Besar di tenggara. Altitud tertinggi dari paras laut pada Dataran Hungary Besar cuma 183 meter.
Transdanubia ialah sebidang rantau yang berbukit dengan muka tanah yang pelbagai ketinggiannya kerana gunung-ganang yang rendah. Ini termasuklah bentangan timur banjaran Alps, Alpokalja, di barat negara, Gunung Sederhana Transdanubia di rantau tengah Transdanubia, dan pergunungan Mecsek dan Villány di selatan. Puncak tertinggi kawasan ini ialah Írott-kő di banjaran Alps, iaitu 882 meter.
Gunung-gunung tertinggi negara terletak di Pergunungan Karpatos yang terletak di bahagian-bahagian utara, dalam loreng yang luas di sepanjang sempadan Slovakia (puncak tertinggi: Kékes pada 1,014 m (3327 kaki)).
Hungary terbahagi dua oleh jalan air utamanya, iaitu Sungai Danube (Duna); sungai-sungai besar yang lain termasuk Tisza dan Dráva, manakala di Transdanubia ada Tasik Balaton, sebuah isian air yang besar. Tasik terma terbesar di dunia, Tasik Hévíz (Hévíz Spa), terletak di Hungary. Tasik kedua terbesar dalam Lembangan Karpatos ialah Tasik Tisza (Tisza-tó) buatan manusia.

Iklim

Hungary mengalami iklim benua, iaitu dengan musim sejuk yang dingin, mendung dan lembap serta musim panas yang agak panas. Suhu purata tahunan adalah pada 9.7 °C (49.5 °F). Suhu terpanas adalah pada 42 °C (110 °F) manakala suhu tersejuk pada −29 °C (−20 °F). Suhu purata musim panas ialah 27 hingga 35 °C (81 hingga 95 °F), manakala suhu purata musim sejuk ialah 0 hingga −15 °C (32 hingga 5 °F). Curahan hujan purata tahunan adalah kira-kira 600 milimeter (24 in). Sebuah rantau kecil di bahagian selatan negara berdekatan Pécs menikmati reputasi sebagai kawasan beriklim Mediterranean, tatapi sebenarnya hanya lebih panas sedikit berbanding tempat-tempat lain di negara dan juga bersalji pada msuim sejuk.
Polis Unit K-9 (Singapura)

Polis Unit K-9 (Bahasa Cina: 警犬组), dahulunya Police Dog Unit (PDU) merupakan sebuah kekuatan pakar dari Pasukan Polis Singapura (SPF) di bawah pimpinan langsung dari Komando Operasi Khusus. Ia mengkhususkan diri melalui latihan anjing polis di pengesanan letupan, pengesanan ubat, tugas menjaga dan operasi anti-kejahatan, dan bekerjasama dengan seluruh SPF dan Pasukan Rumah.

Sejarah

Anjing yang pertama kali digunakan melalui pekerjaan perpolisian di Singapura ketika seekor anjing terier Airedale diperoleh daripada seorang pegawai tentera Inggeris untuk membantu melalui pencarian tahanan melarikan diri pada tahun 1911, walaupun ia terhenti mendadak pada tahun berikutnya apabila anjing tersebut mati. Ia tidak kembali sehingga tahun 1950-an, ketika pengalaman positif menggunakan anjing polis di Inggeris menunjukkan keberkesanan mereka. Hal ini mendorong kerajaan Singapura untuk menghantar Ketua Inspektor Frank C Pestana ke Sekolah Metropolitan Latihan Anjing untuk Kursus 3 bulan Pelatih Anjing pada 1954.
Sekembalinya dengan empat ekor anjing gembala Jerman, pendahulu dari PDU didirikan di Sekolah Latihan Polis (sekarang Komander Latihan) di Thomson Road pada tahun 1955. Anjing ini digunakan untuk pelbagai peranan, termasuk penindasan aktiviti masyarakat rahsia, kawalan massa, patroli anti-rumah melanggar dan pelacakan penjahat.
PDU telah berkembang kepada lebih dari 250 anjing hari ini. Pangkalan barunya di Jalan Mowbray secara rasmi dibuka pada tarikh 31 Januari 2004, selepas berpindah ke laman Choa Chu Kang site dari Camp Mowbray tua di Ulu Pandan Road Singapura bersama-sama dengan Polis Tentera TNI Komando.
Hubungan Algeria–Malaysia

Sejarah

Kedutaan Algeria di Malaysia telah dibuka pada tahun 1993 dengan Presiden Algeria Abdelaziz Bouteflika melawat Malaysia dua kali pada tahun 2003, bagi Sidang Kemuncak NAM dan OIC. Perdana Menteri Malaysia ketika itu, Tun Dr. Mahathir Mohamad membuat lawatan itu pada tahun yang sama, di mana beberapa perjanjian telah ditandatangani berhubung dengan perdagangan dua hala, teknologi maklumat dan komunikasi serta kerjasama antara agensi berita Algeria Akhbar Perkhidmatan dan Bernama.

Hubungan ekonomi

Pada tahun 2002, eksport Algeria ke Malaysia bernilai sekitar $ 2.5 juta, manakala eksport Malaysia ke Algeria mencapai $ 113.600.000. Pelabur Malaysia digalakkan oleh kerajaan Algeria untuk melabur kerana negara ini sedang menjalani infrastruktur yang pesat dan pembangunan perindustrian.  Algeria turut menjemput syarikat-syarikat Malaysia untuk pembangunan dan salah satu daripada syarikat-syarikat minyak utama Malaysia, Petronas, untuk projek cari gali minyak. Eksport utama Algeria ke Malaysia termasuk baja mentah dan mineral, kimia dan bahan kimia manakala eksport utama Malaysia ke Algeria ialah minyak sawit, bahan kimia, bahan kimia, minyak sayur-sayuran, produk kayu, tekstil dan pakaian.
Seputar Indonesia (surat khabar)

Koran Seputar Indonesia (Koran SINDO) terbit perdana, pada 30 Jun 2005. dilahirkan oleh PT Media Nusantara Informasi (MNI), anak perusahaan PT Media Nusantara Citra Tbk (MNC).
Koran SINDO terbit selama 7 hari selama 1 minggu, dengan format ukuran panjang 7 kolom dan tinggi 54 cm. Versi umum terbit 40 halaman dengan 3 bagian sedangkan Minggu terbit 40 halaman edisi akhir minggu.
Target pembaca adalah masyarakat kelas menengah ke atas, pendidikan Sarjana, segmentasi usia dari 18 tahun sampai dengan 40 tahun. Dengan diferensiasi pembaca lelaki sebanyak 60% dan pembaca wanita sebanyak 40%. Target distribusi Koran Seputar Indonesia adalah kota-kota besar di seluruh Indonesia dengan jumlah oplah sebesar 336.000 pembaca.
Cogan Koran SINDO adalah “Satu Koran Segala Berita”.
Rocquefort

Rocquefort ialah komun di jabatan Seine-Maritime dan di kawasan Haute-Normandie di utara Perancis.
Schleife

Schleife merupakan sebuah kawasan perbandaran terletak di daerah Görlitz, Saxony, Jerman.
Sekolah Kebangsaan Convent, Selangor

Sejarah

Sekolah ini telah dibina sebagai sekolah persendirian pada tahun 1938 dan dimulakan oleh Sisters apabila pihak gereja menghadiahkan sebuah banglo yang dapat dijadikan 3 buah bilik darjah. Sister Martha muncul sebagai pengetua sekolah yang pertama.
Pada tahun 1939 timbul keperluan untuk membesarkan sekolah kerana peningkatan jumlah pelajar. Sebuah dewan dan 8 buah bilik darjah dibina. Sister Micheal menggantikan tempat Sister Martha selepas beberapa tahun beliau berkhidmat.
Apabila Jabatan Pelajaran berpuas hati dengan perkembangan sekolah dan mengakui sekolah sebagai sebuah sekolah bantuan kerajaan. Pada bulan Disember 1941, banglo ini telah musnah akibat daripada Perang Dunia ke-2. Kerosakan itu dibaik pulih dan sekolah ini dapat digunakan semula pada tahun 1946.
Secara berperingkat-peringkat, blok-blok baru dibina antara tahun 1950 dan 1968. Begitupun, pada tahun 1969, sekolah 2 sesi telah dimulakan kerana kelasnya tidak mencukupi untuk pelajarnya yang ramai. Pada tahun 1974, bilangan guru juga meningkat. Oleh itu, sebuah kelas dijadikan bilik guru. Bilik guru yang lama dijadikan kelas agama. Pada awal tahun 1976, blok yang menempatkan 2 buah makmal, bilik jahitan, bilik masakan, bilik komputer, stor SPBT dan bilik seni telah siap didirikan.
Terdapat 27 buah kelas pada tahun 1984 dari tingkatan 1 hingga ke tingkatan 5. Bilangan kelas telah dikurangkan kepada 25 buah pada tahun 1993. Disebabkan oleh pengasas dan pengetuanya yang pertama adalah sister, maka terdapat satu blok yang berbentuk “t” iaitu tanda salib. Ini merupakan salah satu daripada keistimewaan sekolah ini. Di samping itu, jika blok tingkatan 1 dan 2 digabungkan, ia akan membentuk abjad “c” yang bermaksud Convent.
Reaktor Pembiak Uji Kaji I

Reaktor Pembiak Uji Kaji I (Inggeris: Experimental Breeder Reactor I (EBR-I) ialah sebuah reaktor penyelidikan yang tidak digunakan lagi dan juga sebuah tanda mercu Nasional AS yang terletak di tanah gurun lebih kurang 40 km di tenggara Arco, Idaho. Pada jam 1:50 pm 20 Disember 1951, reaktor ini menjadi loji kuasa nuklear pertama di dunia yang menjana elektrik apabila ia menjana kuasa elektrik yang mencukupi untuk menyalakan empat mentol berkuasa 200 watt. Susulan itu, reaktor ini dapat menjana kuasa elektrik yang mencukupi untuk membekalkan kuasa bagi bangunannya sendiri, dan terus digunakan untuk uji kaji sehinggalah tamat tempoh penggunaannya dalam tahun 1964.
Mekarjaya, Padakembang

Poskod

Poskod yang digunakan di Mekarjaya adalah 46466. Terdapat buah desa di dalam daerah kecamatan Padakembang.
Delima (permata)

Delima ialah sejenis permata berwarna merah. Delima adalah sangat keras dengan ukuran 9 pada bacaan skala Mohs. Delima merupakan permata kelahiran untuk bulan Julai.
Sifat-sifat yang menentukan harga delima dalam pasaran ialah warna, kejernihan, potongan, dan karat. Delima yang terbaik dikatakan mempunyai warna merah yang terang dan pekat.

Sumber

Delima yang terbaik dilombong di Myanmar. Bekalan-bekalan lain termasuklah Kenya, Pakistan, Sri Lanka, Tanzania, Thailand, dan Vietnam.
Kampung Kuala Sungai, Alor Setar

Poskod

Poskod yang digunakan di Kampung Kuala Sungai, Alor Setar, Kedah ialah 06250.
Virginia Gold

Virginia Gold ialah jenama rokok yang popular di Malaysia sekitar tahun 1980-an hingga 1990-an. Dikeluarkan oleh Philip Morris International.

Rancangan televisyen

Mekar Sejambak, sebuah rancangan hiburan yang menampilkan artis-artis pujaan suatu ketika dulu terbitan RTM dan disiarkan di RTM1. Ia ditaja oleh Virginia Gold pada tahun 1988.
Ladang Tenusu Desa Cattle

Ladang Tenusu Desa Cattle ialah ladang tenusu yang terletak di kaki Gunung Kinabalu di Kundasang, Sabah, Malaysia yang dimiliki oleh Desa Cattle (Sabah) Sdn Bhd di mana kebanyakan susu lembu dan produk tenusu di Sabah dihasilkan.  Ladang yang meliputi kawasan seluas 199 hektar dan sering digelar sebagai "New Zealand Kecil" Sabah dengan pemandangan pemandangan panorama geografi hampir kelihatan seperti di negara yang kedua; serta baka lembu Holstein Friesian yang diimport dari negara ini.
2S3 Akatsiya

SO-152 (СО-152) merupakan Meriam Soviet 152.4 mm yang bergerak sendiri dibangunkan pada tahun 1968. Ia adalah tindak balas kepada Amerika 155 mm M109.
Pembangunan ini bermula pada tahun 1967 berdasarkan Resolusi Majlis Menteri-Menteri USSR dari 4 Julai 1967. Pada tahun 1968 PP-152 telah siap pada tahun 1971 dan memasuki perkhidmatan. Jawatan Grau adalah 2S3 (2С3). Kenderaan yang berjuang juga menerima tambahan jawatan Akatsiya (Акация).
Rubidium sulfat

Pembuatan

Rubidium sulfat dapat dihasilkan dengan melarutkan rubidium karbonat dalam asid sulfurik.
Cara penghasilan ini juga dapat dilakukan dengan menggantikan rubidium karbonat dengan rubidium nitrat, menghasilkan asid nitrik sebagai bahan sampingan.
Dari

Dari adalah kata sendi nama digunakan untuk menyatakan tempat,masa dan arah.

Guna formula ATM(A=arah, T=tempat,M=masa)

Contoh

Contoh penggunaan:.

1. Roslin Hashim berasal dari Kelantan.

2. Dari pagi lagi ibu menanti kepulangan anaknya.

3. Tukang sapu itu bekerja dari jam 7.00 pagi hingga jam 5.00 petang.
Memaut (biologi)

Memaut adalah sifat sesuatu anggota atau organ badan yang disesuaikan untuk mencengkam atau memegang.
Waktu Umum ASEAN

Waktu Umum ASEAN (bahasa Inggeris: ASEAN Common Time; ACT) ialah cadangan untuk mengguna pakai waktu piawai untuk semua negara anggota Persatuan Negara-negara Asia Tenggara.
Pada masa ini, terdapat empat zon waktu yang berbeza yang digunakan oleh negara-negara ASEAN, seperti UTC+06:30 (Myanmar); UTC+ 07:00 (Kemboja, Laos, Thailand, Vietnam, dan barat Indonesia); UTC+08:00 (Singapura, Malaysia, Brunei, Filipina, dan Indonesia tengah); dan UTC+ 09:00 (timur Indonesia). Cadangan itu akan memulakan UTC+08:00 sebagai Waktu Pusat ASEAN, meletakkan Myanmar pada UTC+07:00, dan meninggalkan kawasan Indonesia yang kurang ramai penduduknya pada UTC+09:00. Ini akan mengakibatkan sebahagian besar penduduk dan wilayah di sekitar UTC+ 08: 00 masuk selaras dengan China, Hong Kong, Macau, Taiwan dan Australia Barat manakala pulau-pulau timur Indonesia akan kekal pada UTC + 09: 00-selaras dengan Jepun, Korea Selatan, Korea Utara, Timor Timur dan Palau.
Sesetengah perniagaan serantau telah mula mengguna pakai frasa "Waktu Bersama ASEAN", juga menggunakan singkatan ACT, dalam siaran akhbar, komunikasi, dan dokumen undang-undang mereka. Idea ini telah dibincangkan oleh ASEAN, dengan Singapura menyokongnya dengan kuat.
Perserikatan

Perserikatan ialah pertandingan bola sepak amatur yang merupakan satu-satunya kejuaraan yang dikendalikan oleh Persatuan Bola Sepak Seluruh Indonesia (PSSI) sehingga Liga Sepak Bola Utama (Galatama), liga separa profesional, diasaskan pada tahun 1979. Pertandingan Perserikatan yang pertama diadakan di Kota Solo, Jawa Tengah, pada tahun 1931.
Antara tahun-tahun 1979 hingga 1994, liga-liga Galatama dan Perserikatan diadakan secara berasingan sehingga digabungkan ke dalam Liga Indonesia.
Sekolah Kebangsaan Kemabong

Sejarah

Sekolah Kebangsaan Kemabong, Tenom mula beroperasi pada tahun 1974. Pengambilan pertama adalah untuk Tingkatan Satu sahaja. Pada tahun pertama pembukaannya, hanya terdapat 22 orang pelajar sahaja melibatkan 12 orang pelajar lelaki dan 10 orang pelajar perempuan. En. Awang Besar Bin Haji Abu Bakar dilantik sebagai pengetua pertama sekolah ini. Pada mula operasinya, sesi pembelajaran diadakan dengan meminjam bangunan SK Kemabong. Bangunan sekolah ini dibina pada tahun 1940 ketika pemerintahan Kolonial British (Crown Colony) dan merupakan sekolah kedua dibina di daerah Tenom.
Pembinaan bangunan sekolah ini mengambil masa selama dua tahun disebabkan masalah pengangkutan. Sekolah ini diasaskan oleh O.K.K. Dualis. Pada ketika itu, sekolah ini dikenali sebagai “Government Primary School” atau GPS. Perasmian sekolah ini telah disempurnakan oleh Tuan Cipeck selaku Pegawai Daerah Tenom masa itu. Kebanyakan pelajar sekolah ini terdiri dari suku kaum Murut dan Lundayeh. Terdapat juga pelajar dari suku kaum Cina, Dusun dan lain-lain. Oleh kerana tidak ada asrama disediakan, para pelajar terpaksa berjalan kaki ke sekolah. Ada juga menunggang basikal dan berperahu ke sekolah kerana mereka terpaksa menyeberangi Sungai Pedas.
Pada tahun 1987, SMK Kemabong berpindah ke bangunan baru. Kawasan sekolah yang meliputi hampir 35 ekar ini terletak berhampiran dengan Pekan Kecil Kemabong. Kos pembinaan sekolah ini dianggarkan RM 14 juta. Pada tahun 1986, bangunan ini telah siap sepenuhnya dan mula digunakan pada bulan Januari 1986. Sekolah baru ini boleh menampung pelajar lebih 1000 orang dan kemudahan asrama disediakan. SMK Kemabong merupakan sekolah menengah yang terbesar di kawasan pedalaman Negeri Sabah.